Institut za preduzetništvo i ekonomski razvoj (IPER) u saradnji sa Unijom mladih preudzetnika Crne Gore (UMPCG), u okviru projekta „**Održivi uticaj na povećanje zaposlenosti u manje razvijenim opštinama u Crnoj Gori kroz podršku preduzetništvu mladih - Preduzetnički buster“** CFCU/MNE/185, koji ko-finansiraju Evropska unija i Vlada Crne Gore u okviru Programa EU i Crne Gore za zapošljavanje, obrazovanje i socijalnu zaštitu, a koji se sprovodi u saradnji sa Direktoratom za finansiranje i ugovaranje sredstava EU pomoći Ministarstva finansija i socijalnog staranja i Odjeljenjem za evropske integracije, programiranje i implementaciju EU fondova Ministarstva ekonomskog razvoja, objavljuje dana 09. marta 2022. godine

**JAVNI KONKURS ZA DODJELU BESPOVRATNIH SREDSTVA**

**ZA ZAPOŠLJAVANJE U MANJE RAZVIJENIM OPŠTINAMA**

Pozivaju se mladi preduzetnici[[1]](#footnote-1) do 35 godina starosti, registrovani kao mikro, mala ili srednja preduzeća u jednoj od manje razvijenih opština ili koji obavljaju poslovnu aktivnost u jednoj od manje razvijenih opština, da dostave svoje prijave na Javni konkurs za dodjelu bespovratnih sredstava za zapošljavanje.

U konteksu ovog poziva, manje razvijenim opštinama smatraju se: Andrijevica, Berene, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Plužine, Rožaje, Šavnik, Ulcinj, Žabljak.

Ukupan iznos sredstava koji se raspodjeljuje po ovom Javnom konkursu iznosi **187.500,00€.** Maksimalan iznos finansijske podrške (u nastavku teksta: grant) koju mladi preduzetnik može da dobije iznosi **7.500,00**€[[2]](#footnote-2) po jednom kreiranom radnom mjestu.

Za kreiranje jednog radnog mjesta, poslodavac je u obavezi da pruži obuku mladim nezaposlenim licima i zaposli minimum 50% od ukupnog broja koji obučava (tj. ukoliko kreira jedno radno mjesto u obavezi je da obuči dva nezaposlena lica). Tokom trajanja obuke, poslodavac je u obavezi da potpiše Ugovor o stručnom osposobljavanju sa nezaposlenim licem i isplaćuje mu mjesečnu naknadu u bruto iznosu od 280,00 eura, definisanu Javnim konkursom. Predviđeno je da obuka traje minimum 3, a maksimum 6 mjeseci.

Sredstva granta se mogu koristiti za nabavku opreme i materijala za obuku i rad, plaćanje internih i eksternih predavača i nadoknadu za polaznike obuke.

Najkasnije do 8. novembra 2022. godine, mladi preduzetnik je u obavezi da potpiše Ugovor o radu sa odabranim nezaposlenim licima u trajanju najmanje do 8. maja 2023. godine. Navedeni period predstavlja minimalno trajanje pomenutog Ugovora o radu, odnosno ne manje od 6 mjeseci.

Poslodavci koji planiraju da apliciraju moraju priložiti sledećadokumenta za popunjavanje:

1. Obrazac A - Prijava za dodjelu granta;
2. Obrazac B - Plan realizacije obuke;
3. Obrazac C - Plan budžeta;
4. Obrazac D - Izjava podnosioca prijave
5. Obrazac E - Izjava podnosioca prijeve
6. Obrazac F - Kontrolna lista

Takođe, moraju priložiti sljedeća dopunska dokumenta:

1. Izvod iz Centralnog registra privrednih subjekata ne stariji od 30 dana od dana objave konkursa
2. Kopiju lične karte vlasnika biznisa;
3. Potvrdu Uprave prihoda i carina o urednom izmirivanju poreza i doprinosa ne stariju od 30 dana od dana objave konkursa;
4. Bilans stanja i Bilans uspjeha za 2021. i 2020. godinu;
5. Dokaz da poslodavac obavlja poslovnu aktivnost u jednoj od manje razvijenih opština[[3]](#footnote-3).

Za potrebe Javnog konkursa, kreiran je dokument pod nazivom „Smjernice za podnosioce prijava na Javnom konkursu o dodjeli bespovratnih sredstava u manje razvijenim opštinama“ u okviru kojegsu navedene jasne instrukcije za podnosioce prijava.

Rok za dostavljanje prijava je **23. mart 2022. godine do 16:00h**. Javni konkurs objavljen je na web sajtu IPER-a (www.iper.org.me) i UMPCG (www.umpcg.me), gdje zainteresovani mogu preuzeti obrasce za prijavu na Javnom konkursu, sa smjernicama za podnosioce prijava i pratećom dokumentacijom.

Prijava na Javni konkurs i prateća dokumentacija moraju biti u 3 štampane i elektronskoj verziji na CD-u, i dostavljaju se u zatvorenoj i zapečaćenoj koverti sa napomenom “Javni konkurs za dodjelu bespovratnih sredstva za zapošljavanje” na adresu “Institut za preduzetništvo i ekonomski razvoj, Kralja Nikole 27a/4, Biznis Centar „Čelebić“, 81000 Podgorica“.

Prijave koje ne budu dostavljene u predvidjenom roku, ručno napisane, kao i administrativno nepotpune, neće se razmatrati.

Sve informacije u vezi projekta i apliciranja mogu se dobiti upitom na e-mail adresu: iper@t-com.me najkasnije do 16. marta 2022. godine, a odgovori na postavljena pitanja biće objavljeni na sajtovima Instituta za preduzetništvo i ekonomski razvoj ([www.iper.org.me](http://www.iper.org.me)) i Unije mladih preduzetnika Crne Gore (www.umpcg.com) u roku od 3 dana prije isteka roka za dostavljanje prijava.

1. Izrazi koji se u ovom Javnom konkursu koriste za poslodavce u muškom rodu podrazumijevaju iste izraze u ženskom rodu. [↑](#footnote-ref-1)
2. Aplikanti nemaju mogućnost ko-finansiranja za podnijetu prijavu, tj. ovim Javnim konkursom obezbijeđeno im je 100% finansijske podrške. [↑](#footnote-ref-2)
3. Ovaj dokaz dostavlja samo mladi preduzetnik koji je registovan u opštini koja nije manje razvijana, a obavlja poslovnu aktivnost u jednoj od manje razvijenih opština. U dokazu je potrebno da stoji datum od kada mladi preduzetnik obavlja poslovnu aktivnost u manje razvijenoj opštini za koju aplicira. [↑](#footnote-ref-3)